ฮั่งเส็งปิดพุ่ง 291.86 จุด ขานรับถ้อยแถลง “เยลเลน”
ฮั่งเส็งปิดพุ่ง 291.86 จุด ขานรับถ้อยแถลง "เยลเลน"
15 ก.พ. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งทะยาน 291.86 จุด หรือ 1.23% ปิดวันนี้ที่ 23,994.87 จุดหลังจากที่ 3 ดัชนีหลักในตลาดหุ้นนิวยอร์กทำสถิติปิดที่ระดับสูงสุดติดต่อกันเป็นวันที่ 4 เมื่อคืนนี้ ขานรับถ้อยแถลงของนางเจเน็ต เยลเลน ประธานธนาคารกลางสหรัฐ (เฟด) ที่ส่งสัญญาณการปรับขึ้นอัตราดอกเบี้ย
ทั้งนี้ ตลาดการเงินทั่วโลกยังคงจับตานางเยลเลน ซึ่งจะแถลงนโยบายการเงินต่อคณะกรรมาธิการบริการการเงินประจำสภาผู้แทนราษฎรสหรัฐในวันนี้ หลังจากที่ได้แถลงรอบครึ่งปีต่อคณะกรรมาธิการการธนาคารประจำวุฒิสภาเมื่อวานนี้